**Maahanmuuttajapalveluiden kehittämistyöryhmän kokous MUISTIO**

Aika 19.09.2017 klo 13.00–16.00

Paikka SPR:n Nuorten Turvatalo, Tampere

Osallistujat Maija Vuorinen, Tampere

Essi Pakarinen, MLL Tampereen osasto (paikalla klo 14 asti)

Johanna Heikkinen, Pelastakaa Lapset ry

Bahar Diken, kokemusasiantuntija

Valentina Savolainen, Setlementti Tampere ry

Virve Savolainen, Tampere

Seija Lahtinen, Tampereen srk:t

Anne Sihvonen, Pirkkalan srk

Shengul Abdullah, kokemusasiantuntija/Nokia

Eija Rieppola, Parasta Lapsille ry

Kaisa Hyyti-Suojanen, SPR Punkalaitumen vastaanottokeskus

Mervi Minni, Mänttä-Vilppula

Mari Uusi-Niemi, SPR Nuorten Turvatalo

Suvi Nieminen, Pippuri-hanke

Poissa Annukka Tuovila, Setlementti Tampere ry

Nina Kaunisto, Tampere

Tiina Piispanen, Tampere

Kari Holma, Hämeenkyrö

|  | Asia | Esittely, keskustelu, jatkotoimenpiteet |
| --- | --- | --- |
| 1 | Kokouksen avaus | Kokous avattiin ja todettiin läsnäolijat. |
| 2 | Ajankohtaiset kuulumiset | Käytiin läpi kehittämisryhmäläisten taustaorganisaatioiden LAPE-työskentelyn tilannetta: Millaisia ajatuksia, agendoja ja odotuksia siellä on, ja erityisesti miten maahanmuuttajanäkökulma on kehittämistyössä mukana ja/tai miten sitä voisi tuoda jatkossa mukaan. Kuntien LAPE-ryhmissä ovat mukana Shengul (Nokia), Maija (Tampere) ja Mervi (Mänttä-Vilppula). Kaisa tiedustelee Sastamala-Punkalaitumen LAPE-ryhmään pääsyä. Kaikissa kunnissa on tehty konkreettisia suunnitelmia pilotointeihin ja uusiin toimintoihin liittyen. Nokialla on suunniteltu uutta toimintapaikkaa. Mänttä-Vilppulassa on keskusteltu mm. olohuonetyyppisestä avoimesta päiväkodista, jonka eri järjestöt toteuttaisivat yhdessä. Pirkkalassa LAPE-ryhmän asiat jalkautetaan hyvin myös yhteistyökumppaneiden kuten seurakunnan tietoon erilaisissa yhteistyötapaamisissa. Tampereen seurakuntien sisällä LAPE-työskentely ei ole vielä saavuttanut kovin konkreettista tasoa, mutta sitä kohti ollaan menossa.  Palvelujen kehittämisen näkökulmasta keskusteltiin siitä, kuinka tärkeää palvelujen fyysinen sijoittaminen on niiden saatavuudelle ja kohderyhmän tavoittamiselle erityisesti maahanmuuttajataustaisten asiakkaiden näkökulmasta. Sote-palvelujen kynnystä voidaan madaltaa sijoittamalla ne ”arkisten” palveluiden, kuten kirjaston yhteyteen. Tästä Kaisa kertoi onnistuneen esimerkin Punkalaitumelta. Maahanmuuttajien keskuudessa puskaradion suositus toimii usein vahvana, sen sijaan luottamus viranomaisiin on heikompi. Ammattilaisten koulutustarpeissa on huomattava kulttuurisensitiivinen työote, samalla kuitenkin korostaen, että myös maahanmuuttajataustainen asiakas on ennen kaikkea yksilö. Maija kertoi, että Tampereen maahanmuuttajien psykiatrisen poliklinikan nettisivuilla on hyvä haastattelulomake kulttuuriseen kohtaamiseen liittyen.  Vinkkinä hyviä videoklippejä: [www.suomitaskussa.eu](http://www.suomitaskussa.eu) – videopohjainen oppimisalusta tukemaan ja helpottamaan kotoutumista. |
| 3 | Pilotit | Päädyttiin siihen, että keskitytään integroimaan maahanmuuttaja-/monikulttuurisuusnäkökulma erityisesti sekä koko perhekeskusmalli- että kohtaamispaikkapilottien sisään. Erityisiä omia pilottiehdotuksia ei tässä vaiheessa esitetty, mutta pidetään mahdollisuus vielä auki, jos otollinen kohde nousee esiin. |
| 4 | Varhaiskasvatuksen pienryhmän luonnoksen käsittely | Keskusteltiin yhdessä pienryhmän tekemästä koosteesta. Erityisesti esiin nousi tarve saattaa vanhempien tietoon varhaiskasvatuksen piiriin kuuluvat erilaiset palvelut – päiväkoti ei ole suinkaan ainoa vaihtoehto. Kielenoppimisen kannalta on tärkeää, että kaikki maahanmuuttajataustaiset lapset kävisivät jossain varhaiskasvatusikäisille suunnatussa toiminnassa. Ohjauksen on lähdettävä kuitenkin perheen tarpeista. Kiinnitettävä huomiota asioihin, jotka hankaloittavat ja toisaalta motivoivat/tukevat toimintaan osallistumista. Esim. monelle kotona olevalle perheenäidille on vieras ajatus viedä lapsi päivähoitoon. Samantahtisen kotoutumisen haaste nousi myös esiin: Lapset kotoutuvat varhaiskasvatuksen ja koulun palveluissa, missä vanhemmat? Vanhemmille voisi järjestää esim. kieliopetusta päiväkerhojen aikana, srk + järjestöt + kunnat yhteistyössä.  Pienryhmän oli tehnyt erinomaista ja kattavaa työtä, luonnokseen ei ainakaan tässä vaiheessa keksitty merkittäviä lisäyksiä.  ***Jatkotyöstäminen:*** *Jokaisen kehittämistyöryhmäläisen toivotaan mahdollisuuksiensa mukaan esittelevän ja keskustelututtavan koostetta omissa verkostoissaan. Kehittämisideat välitetään projektikoordinaattorille, joka lisää ne matriisiin. Tavoitteena on konkretisoida ja kirjoittaa asioita auki entisestään sekä lisätä joukkoon hyviksi havaittuja toimintatapoja, materiaaleja ym. Huom.: Suvi muokkaa vielä taulukon/matriisin mallia, mutta vanhaa pohjaa voi käyttää siihen asti kunnes uusi on valmis.* |
| 5 | Muut asiat | Keskusteltiin kevään kokousajoista. Koordinaattori ilmoittaa kevään ajat, kun ne on sovitettu yhteen muiden kehittämistyöryhmien kokousaikojen kanssa. |
| 6 | Seuraava kokous | Seuraava kokous pidetään **26.10. klo 13-16** Pelastakaa Lapset ry:n tiloissa Tampereella. Koordinaattori toimittaa tarkemman kokouskutsun ja asialistan n. viikkoa ennen kokousta. |
| 7 | Kokouksen päättäminen | Kokous päätettiin klo 16. |